5. Anlægsbevilling til opgradering af faglokaler på [adresse] (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
Lov om styrket praksisfaglighed
SAGENS INDHOLD
Byrådet skal i denne sag tage stilling til en anlægsbevilling på 2,22 mio. kr. til opgradering og modernisering 
af faglokaler på [adresse] finansieret af det afsatte rådighedsbeløb i 2021. 
Projektet omfatter hovedsageligt en tilbygning, der kan samle de eksisterende lokaler til sløjd, billedkunst 
og håndarbejde til et nyt ”Håndværk og Design” lokale. Tilbygningen på ca. 80 m² tilpasses i sin udformning 
til det eksisterende byggeri. 
I samarbejde med den eksterne rådgiver PROCES Arkitekter projekteres det kommende byggeri i perioden 
marts - juni 2021. Projektet planlægges udbudt medio 2021 med byggestart i efteråret 2021. Der forventes 
en byggeperiode på ca. seks måneder.  
VURDERING
Det har længe været skolens ønske at modernisere læringsmiljøet ved at udvide og sammenbygge skolens 
sløjdlokale samt billedkunst- og håndarbejdslokale til et nyt fælles lokale til ”Håndværk og Design”. De to 
små faglokaler understøtter ikke kravene til det nye fag ”Håndværk og Design” og sammenbygningen vil 
sikre tidssvarende bygningsmæssige rammer, der er nødvendige for undervisningen. Projektet vil give et 
fagligt løft til undervisningen og mulighed for mere fleksibilitet i hverdagen. 
Der vil i dele af byggeperioden være væsentlige gener for undervisningen. Det vil derfor være nødvendigt 
at skemalægge således, at der i perioder er lukket for undervisning i de berørte faglokaler. Den nødvendige 
nedlukning af undervisningen i byggeperioden vil ske efter aftale med skolens ledelse.
ØKONOMI
Der søges om en anlægsbevilling på 2,22 mio. kr. til en tilbygning og modernisering af eksisterende 
faglokaler på [adresse] finansieret af det afsatte rådighedsbeløb i 2021 fra puljen til opgradering af 
faglokaler på skoleområdet (A-301). 
Projektets samlede anlægsudgifter fordeler sig som vist i tabellen:
Aktivitet
Beløb
Håndværkerudgifter til en tilbygning på ca. 80 m², modernisering, fast 
inventar, udsugning til maskiner, uforudsete udgifter mm.
1.776.000 kr.
Rådgiverhonorar inkl. certificeret brandrådgivning og certificeret 
statikerrådgivning i forhold til sikkerheden omkring bygningen (brand og 
konstruktioner) 
300.000 kr.
Internt rådgiverbidrag
44.000 kr.
Paul Olsen der bl.a. dækker byggesagsomkostninger, 
forundersøgelser, forsikringer, løst inventar og øvrige omkostninger
100.000 kr.  
I alt
2.220.000 kr.
Teknik- og Miljøudvalget
08-04-2021 08:00
Fra 1. januar 2022 er der budgetteret med driftsudgifter på 20.000 kr. årligt til drift og vedligehold af 
tilbygningen. 
INDDRAGELSE
Ejendomscentret udarbejder i samarbejde med den eksterne rådgiver PROCES Arkitekter, ledelses- og 
medarbejderrepræsentanter samt en forældrebestyrelsesrepræsentant et dispositionsforslag. Børne- og 
Skoleudvalget og Teknik- og Miljøudvalget vil blive orienteret om projektets endelige udformning inden 
byggestart.
INDSTILLING
Direktøren for Børn og Kultur indstiller til Byrådet: 
1. At der godkendes en anlægsbevilling på 2,22 mio. kr. til opgradering af faglokaler på [adresse] 
finansieret af det afsatte rådighedsbeløb i 2021. 
BESLUTNING
Teknik- og Miljøudvalget, 8. april 2021
Fraværende: Ingen
Indstilles godkendt.
